KOMISSION TÄYTÄNTÖÖNPANOASETUS (EU) 2022/932,

annettu 9 päivänä kesäkuuta 2022,

yhdenmukaisista käytännön järjestelyistä virallisen valvonnan suorittamista varten siltä osin kuin on kyse elintarvikkeissa olevista vierasaineista, monivuotisten kansallisten valvontasuunnitelmien erityisestä lisäsisällöstä ja niiden valmistelua koskevista erityisistä lisäjärjestelyistä

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 19 artiklan 3 kohdan a ja b alakohdan,

sekä katsoo seuraavaa:

(1) Asetuksessa (EU) 2017/625 vahvistetaan säännöt sellaista virallista valvontaa ja sellaisia muita virallisia toimia varten, joita jäsenvaltioiden toimivaltaiset viranomaiset suorittavat sen todentamiseksi, että elintarvikkeisiin ja elintarviketurvallisuuteen liittyvää unionin lainsäädäntöä noudatetaan. Kyseisen asetuksen 109 artiklassa säädetään jäsenvaltioiden velvollisuudesta varmistaa, että toimivaltaiset viranomaiset suorittavat virallista valvontaa monivuotisen kansallisen valvontasuunnitelman perusteella. Asetuksessa (EU) 2017/625 täsmennetään lisäksi monivuotisen kansallisen valvontasuunnitelman yleinen sisältö, edellytetään, että jäsenvaltioiden monivuotisiin kansallisiin valvontasuunnitelmiin kuuluu elintarvikkeiden sisältämien vierasaineiden virallinen valvonta, ja siirretään tältä osin komissiolle valta säätää monivuotisen kansallisen valvontasuunnitelman erityisestä lisäsisällöstä ja niiden valmistelua koskevista erityisistä lisäjärjestelyistä sekä virallisen valvonnan yhdenmukaisesta vähimmäistiheydestä ottaen huomioon mainitun asetuksen 19 artiklan 1 kohdassa tarkoitettuihin aineisiin liittyvät vaarat ja riskit.

(2) Asetuksella (EU) 2017/625 kumottiin neuvoston direktiivi 96/23/EY (2), jossa säädettiin elävissä eläimissä ja eläinperäisissä tuotteissa olevien tiettyjen aineiden, myös vierasaineiden, osalta suoritettavista tarkastustoimenpiteistä ja vahvistettiin vaatimukset sen soveltamisalaan kuuluvien jäämien tai aineiden tutkimista koskeville jäsenvaltioiden valvontaohjelmille. Asetukseen (EU) 2017/625 eivät kuitenkaan sisälly kaikki ne toimenpiteet, jotka sisältyvät kyseiseen direktiiviin tai komission sen perusteella antamiin säädöksiin. Sujuvan siirtymisen varmistamiseksi asetuksessa (EU) 2017/625 säädettiin, että toimivaltaisten viranomaisten on jatkettava virallista valvontaa direktiivin 96/23/EY liitteiden mukaisesti 14 päivään joulukuuta 2022 saakka tai komission vahvistamien vastaavien sääntöjen soveltamispäivään saakka. Sen vuoksi tällä asetuksella ja komission delegoidulla asetuksella (EU) 2022/931 (3) pyritään varmistamaan niiden direktiivin 96/23/EY sääntöjen jatkuvuus, jotka koskevat monivuotisen kansallisen valvontasuunnitelman sisältöä ja valmistelua sekä elintarvikkeissa olevien vierasaineiden osalta virallisen valvonnan vähimmäistiheyttä, asetuksen (EU) 2017/625 puitteissa.

(3) Kun otetaan huomioon asetuksen (EU) 2017/625 47 artiklassa vahvistetut erityiset säännöt, jotka koskevat unioniin kolmansista maista saapuvien eläinperäisten elintarvikkeiden virallista valvontaa, on asianmukaista vaatia jäsenvaltioita sisällyttämään monivuotisiin kansallisiin valvontasuunnitelmiinsa kaksi erillistä suunnitelmaa elintarvikkeissa esiintyvien vierasaineiden valvomiseksi: toinen unioniin saapuville eläinperäisille elintarvikkeille ja toinen mille tahansa muille unionin markkinoille saatetuille elintarvikkeille.

(4) Unioniin saapuville eläinperäisille elintarvikkeille laadittavaan suunnitelmaan tulisi sisällyttää kaikkien tällaisten unionin markkinoille saapuvien elintarvikkeiden virallinen valvonta ja lisäksi komission täytäntöönpanoasetuksen (EU) 2019/627 (4) 68 artiklan mukainen kalastustuotteiden virallinen valvonta, joka suoritetaan aluksilla niiden käydessä jäsenvaltion satamassa, sillä näiden alusten on katsottava vastaavan rajatarkastuspisteitä riippumatta siitä, minkä lipun alla ne purjehtivat.

(5) Unionin markkinoille saatettuja elintarvikkeita varten laadittavan suunnitelman olisi koskettava kaikkia muita elintarvikkeita, eli jokaisen jäsenvaltion kotimaista elintarviketuotantoa, muista jäsenvaltioista tuotuja elintarvikkeita sekä muita kuin eläinperäisiä elintarvikkeita, jotka saapuvat unioniin. Siinä tulisi ottaa huomioon myös asetuksessa (EU) 2019/625 (5) tarkoitetut yhdistelmätuotteet, myös ne, jotka saapuvat unioniin kolmansista maista, sillä joitakin näistä tuotteista ei tarvitse asetuksen (EU) 2017/625 nojalla tarkastaa rajatarkastuspisteissä.

(6) Delegoidussa asetuksessa (EU) 2022/931 vahvistetaan säännöt, jotka koskevat vierasaineyhdistelmiä tai -ryhmiä ja hyödykeryhmiä, joista jäsenvaltioiden on otettava näytteet, sekä näytteenottostrategiaa, mukaan lukien kriteerit, joita niiden on käytettävä määritellessään suunnitelmien sisältöä ja niihin liittyvän virallisen valvonnan suorittamista. Lisäksi tällä asetuksella olisi säädettävä valvonnan vähimmäistiheydestä jokaisen suunnitelman osalta sen varmistamiseksi, että kaikkia tuotteita valvotaan ainakin tietyssä määrin kaikkialla unionissa. Oikeasuhteisuuden varmistamiseksi vuosittaiset valvonnan vähimmäistiheydet olisi kuitenkin vahvistettava tuotteesta riippuen jäsenvaltioiden tuotantotietojen ja jäsenvaltioiden väestömäärän mukaan kohtuulliselle vähimmäistasolle, jonka määrittämisessä olisi otettava huomioon myös tuotujen lähetysten lukumäärä. Samasta syystä ja erityisesti liiallisen rasituksen ja kustannusten välttämiseksi on aiheellista antaa jäsenvaltioille mahdollisuus olla suorittamatta virallista valvontaa tiettyjen vierasaineiden ja hyödykkeiden yhdistelmien osalta vuosittain edellyttäen, että tämä perustellaan monivuotisessa kansallisessa valvontasuunnitelmassa. Erityisesti on otettava huomioon, että tuotuihin lähetyksiin ei tulisi laskea mukaan elintarvikkeita, jotka on tuotu komission täytäntöönpanoasetuksen (EU) 2019/2129 (6) liitteessä II luetelluista kolmansista maista, joiden kanssa unioni on tehnyt fyysisiä tarkastuksia koskevia vastaavuussopimuksia, sillä jäsenvaltioiden on noudatettava tarkastusten suorittamisessa kyseisissä sopimuksissa määrättyä tiheystasoa.

(7) Jotta varmistetaan, että monivuotisten kansallisten valvontasuunnitelmien sisältö on elintarvikkeissa olevien vierasaineiden osalta kattava, olisi määriteltävä, mitä tietoja jäsenvaltioiden on ilmoitettava omista valinnoistaan monivuotisissa kansallisissa valvontasuunnitelmissa.

(8) Tämän asetuksen yhdenmukaisen täytäntöönpanon varmistamiseksi on asianmukaista edellyttää, että jäsenvaltiot toimittavat valvontasuunnitelmansa komission arvioitavaksi vuosittain, ja säätää tätä arviointia koskevasta menettelystä.

(9) Jäsenvaltioiden virallisella valvonnalla keräämät tiedot elintarvikkeissa esiintyvistä vierasaineista on lisäksi lähetettävä Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, Euroopan parlamentin ja neuvoston asetuksen (EY) N:o 178/2002 (7) 33 artiklan mukaisesti. Jotta voitaisiin seurata tuoreimpia esiintymistietoja, kaikkien jäsenvaltioiden olisi toimitettava tiedot säännöllisesti ja samaan päivämäärään mennessä.

(10) Asetuksen (EU) 2017/625 150 artiklan 1 kohdassa säädetään, että jäsenvaltioiden on suoritettava virallista valvontaa direktiivin 96/23/EY mukaisesti 14 päivään joulukuuta 2022 asti jatkuvan siirtymäkauden ajan. Asetuksen (EU) 2017/625 19 artiklan 1 kohdassa säädetään, että viralliseen valvontaan, joka suoritetaan elintarvikkeita ja elintarviketurvallisuutta sekä rehuja ja rehuturvallisuutta koskevien sääntöjen noudattamisen todentamiseksi, on sisällytettävä virallinen valvonta asiaankuuluvien aineiden osalta, mukaan lukien elintarvikkeiden kanssa kosketuksiin joutuvissa materiaaleissa käytettävät aineet, vierasaineet, muut kuin sallitut, kielletyt ja haitalliset aineet, joiden käyttö tai esiintyminen viljelykasveissa tai eläimillä tai elintarvikkeiden tai rehun tuotannossa tai jalostuksessa saattaa johtaa kyseisten aineiden jäämiin elintarvikkeissa tai rehussa. Koska jäsenvaltioiden viimeisiä direktiivin 96/23/EY mukaisia valvontaohjelmia sovelletaan vuonna 2022 eli vielä 14 päivän joulukuuta 2022 jälkeen, on aiheellista, että tätä asetusta aletaan soveltaa 1 päivästä tammikuuta 2023.

(11) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

I LUKU

KOHDE, SOVELTAMISALA JA MÄÄRITELMÄT

1 artikla Kohde ja soveltamisala Tässä asetuksessa vahvistetaan yhdenmukaiset käytännön järjestelyt, joita sovelletaan virallisen valvonnan suorittamiseen elintarvikkeissa esiintyvien vierasaineiden havaitsemiseksi ja jotka koskevat a) vuosittaista yhdenmukaista virallisen valvonnan vähimmäistiheyttä; ja b) jäsenvaltioiden monivuotisiin kansallisiin valvontasuunnitelmiin sisältyviä erityisjärjestelyitä ja erityistä sisältöä sen lisäksi, mitä on säädetty asetuksen (EU) 2017/625 110 artiklassa.

2 artikla Määritelmät Tässä asetuksessa sovelletaan määritelmiä, jotka vahvistetaan neuvoston asetuksessa (ETY) N:o 315/93 (8), asetuksessa (EY) N:o 178/2002, Euroopan parlamentin ja neuvoston asetuksessa (EY) N:o 852/2004 (9), Euroopan parlamentin ja neuvoston asetuksessa (EY) N:o 853/2004 (10), Euroopan parlamentin ja neuvoston asetuksessa (EY) N:o 396/2005 (11), komission suosituksessa 2013/165/EU (12), komission asetuksessa (EU) 2017/644 (13) ja komission asetuksessa (EU) 2017/2158 (14).

II LUKU

MONIVUOTISEN KANSALLISEN VALVONTASUUNNITELMAN SISÄLTÖ

3 artikla Yleiset säännökset Jäsenvaltioiden on varmistettava, että se monivuotisen kansallisen valvontasuunnitelman osa, joka koskee elintarvikkeissa esiintyvien vierasaineiden virallisen valvonnan suorittamista, sisältää seuraavat osatekijät: a) unionin markkinoille saatettujen elintarvikkeiden valvontasuunnitelma, josta säädetään 4 artiklassa; ja b) unioniin saapuvien eläinperäisten elintarvikkeiden valvontasuunnitelma, josta säädetään 5 artiklassa.

4 artikla Unionin markkinoille saatettujen elintarvikkeiden valvontasuunnitelma 1. Jäsenvaltioiden on laadittava valvontasuunnitelma, joka koskee vierasaineiden tai vierasaineryhmien esiintymistä unionin markkinoille saatetuissa elintarvikkeissa, pois lukien unioniin saapuvat eläinperäiset elintarvikkeet. Suunnitelman on katettava virallinen valvonta kyseisen jäsenvaltion kotimaisen elintarviketuotannon, muista jäsenvaltioista tuotujen elintarvikkeiden, unioniin saapuvien muiden kuin eläinperäisten elintarvikkeiden ja yhdistelmätuotteiden, mukaan lukien unioniin kolmansista maista saapuvien tuotteiden, osalta. 2. Unionin markkinoille saatettujen elintarvikkeiden valvontasuunnitelmassa on vahvistettava a) luettelo kyseisen jäsenvaltion määrittämistä valvottavista vierasaineyhdistelmistä tai -ryhmistä ja hyödykeryhmistä delegoidun asetuksen (EU) 2022/931 liitteen I mukaisesti; b) kyseisen jäsenvaltion määrittämä näytteenottostrategia delegoidun asetuksen (EU) 2022/931 liitteen II mukaisesti; ja c) kyseisen jäsenvaltion määrittämät valvontatiheydet ottaen huomioon liitteessä I vahvistetut vuotuiset valvonnan vähimmäistiheydet. 3. Jäsenvaltiot voivat sisällyttää valvontasuunnitelmiinsa tietoja vierasaineyhdistelmistä tai -ryhmistä ja hyödykeryhmistä, joille on asetettu kansalliset enimmäistasot tai muita sääntelyyn perustuvia raja-arvoja kansallisessa lainsäädännössä.

5 artikla Unioniin saapuvien eläinperäisten elintarvikkeiden valvontasuunnitelma 1. Jäsenvaltioiden on laadittava valvontasuunnitelma, joka koskee vierasaineiden tai vierasaineryhmien esiintymistä unioniin saapuvissa eläinperäisissä elintarvikkeissa, jotka on tarkoitettu saatettaviksi unionin markkinoille. Tähän suunnitelmaan on sisällyttävä unioniin saapuvien ja unionin markkinoille saatettaviksi tarkoitettujen eläinperäisten elintarvikkeiden virallinen valvonta ja kalastustuotteiden virallinen valvonta, joka suoritetaan aluksilla niiden käydessä jäsenvaltion satamassa. 2. Unioniin saapuvien eläinperäisten elintarvikkeiden valvontasuunnitelmassa on vahvistettava a) luettelo kyseisen jäsenvaltion määrittämistä valvottavista vierasaineyhdistelmistä tai -ryhmistä ja hyödykeryhmistä delegoidun asetuksen (EU) 2022/931 liitteen I mukaisesti; b) kyseisen jäsenvaltion määrittämä näytteenottostrategia delegoidun asetuksen (EU) 2022/931 liitteen II mukaisesti; ja c) kyseisen jäsenvaltion määrittämät valvontatiheydet ottaen huomioon liitteessä II vahvistetut vuotuiset vähimmäistiheydet. 3. Jäsenvaltiot voivat sisällyttää valvontasuunnitelmiinsa tietoja vierasaineyhdistelmistä tai -ryhmistä ja hyödykeryhmistä, joille on asetettu kansalliset enimmäistasot tai muita sääntelyyn perustuvia raja-arvoja kansallisessa lainsäädännössä.

6 artikla Valvontasuunnitelmia koskevat yhteiset vaatimukset Tämän asetuksen 3 artiklassa tarkoitetuissa valvontasuunnitelmissa on lisäksi täsmennettävä seuraavat seikat: a) perustelut valituille vierasaineyhdistelmille tai -ryhmille ja hyödykeryhmille, mukaan lukien selvitys siitä, miten delegoidun asetuksen (EU) 2022/931 liitteessä I luetellut kriteerit on otettu huomioon, myös siinä tapauksessa, jos edellisen vuoden suunnitelmaan ei ole tehty muutoksia; b) jos suunnitelmasta ilmenee, että tiettyjen vierasaineyhdistelmien tai -ryhmien ja hyödykeryhmien virallista valvontaa ei suoriteta vuosittain vaan jollain muulla aikavälillä, tämän päätöksen perustelut; ja c) tiedot suunnitelmien täytäntöönpanosta vastaavista toimivaltaisista viranomaisista.

III LUKU

VALVONTASUUNNITELMIEN TOIMITTAMINEN JA ARVIOINTI SEKÄ JÄSENVALTIOIDEN KERÄÄMIEN TIETOJEN TOIMITTAMINEN

7 artikla Valvontasuunnitelmien toimittaminen ja arviointi Jäsenvaltioiden on vuosittain viimeistään 31 päivänä maaliskuuta toimitettava 3 artiklassa tarkoitetut kuluvaa vuotta koskevat valvontasuunnitelmat sähköisesti komissiolle. Komissio arvioi valvontasuunnitelmat tämän asetuksen ja delegoidun asetuksen (EU) 2022/931 perusteella ja ilmoittaa arvioinnin tulokset jokaiselle jäsenvaltiolle tarvittaessa. Jäsenvaltioiden on otettava komission huomautukset huomioon pannessaan valvontasuunnitelmiaan täytäntöön ja valmistellessaan suunnitelmien seuraavaa toimittamista tämän artiklan mukaisesti. Jos komissio kuitenkin havaitsee suunnitelmassa merkittäviä puutteita, se voi pyytää asianomaista jäsenvaltiota toimittamaan päivitetyn suunnitelman jo ennen seuraavan vuoden maaliskuun 31 päivää. Jos jäsenvaltio päättää olla päivittämättä valvontasuunnitelmiaan komission huomautusten perusteella, sen on perusteltava kantansa.

8 artikla Jäsenvaltioiden keräämien tietojen toimittaminen Kesäkuun 30 päivään mennessä jäsenvaltioiden on toimitettava Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, kaikki 3 artiklassa tarkoitettujen valvontasuunnitelmien mukaisesti kerätyt tiedot.

IV LUKU

YLEISET SÄÄNNÖKSET

9 artikla Voimaantulo ja soveltaminen Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2023.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä kesäkuuta 2022. Komission puolesta Puheenjohtaja Ursula VON DER LEYEN

(1) EUVL L 95, 7.4.2017, s. 1.

(2) Neuvoston direktiivi 96/23/EY, annettu 29 päivänä huhtikuuta 1996, elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta (EYVL L 125, 23.5.1996, s. 10).

(3) Komission delegoitu asetus (EU) 2022/931, annettu 23 päivänä maaliskuuta 2022, Euroopan parlamentin ja neuvoston asetuksen (EU) 2017/625 täydentämisestä vahvistamalla säännöt elintarvikkeissa olevia vierasaineita koskevan virallisen valvonnan suorittamiselle (ks. tämän virallisen lehden s. 7).

(4) Komission täytäntöönpanoasetus (EU) 2019/627, annettu 15 päivänä maaliskuuta 2019, ihmisravinnoksi tarkoitettujen eläinperäisten tuotteiden virallisen valvonnan suorittamista koskevista yhdenmukaisista käytännön järjestelyistä Euroopan parlamentin ja neuvoston asetuksen (EU) 2017/625 mukaisesti ja komission asetuksen (EY) N:o 2074/2005 muuttamisesta virallisen valvonnan osalta (EUVL L 131, 17.5.2019, s. 51).

(5) Komission delegoitu asetus (EU) 2019/625, annettu 4 päivänä maaliskuuta 2019, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse tiettyjen ihmisravinnoksi tarkoitettujen eläinten ja tavaroiden lähetysten unioniin tuloa koskevista vaatimuksista (EUVL L 131, 17.5.2019, s. 18).

(6) Komission täytäntöönpanoasetus (EU) 2019/2129, annettu 25 päivänä marraskuuta 2019, tietyille unioniin tulevien eläinten ja tavaroiden lähetyksille suoritettavien tunnistustarkastusten ja fyysisten tarkastusten tiheystasojen yhdenmukaista soveltamista koskevista säännöistä (EUVL L 321, 12.12.2019, s. 122).

(7) Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

(8) Neuvoston asetus (ETY) N:o 315/93, annettu 8 päivänä helmikuuta 1993, elintarvikkeissa olevia vieraita aineita koskevista yhteisön menettelyistä (EYVL L 37, 13.2.1993, s. 1).

(9) Euroopan parlamentin ja neuvoston asetus (EY) N:o 852/2004, annettu 29 päivänä huhtikuuta 2004, elintarvikehygieniasta (EUVL L 139, 30.4.2004, s. 1).

(10) Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).

(11) Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).

(12) Komission suositus 2013/165/EU, annettu 27 päivänä maaliskuuta 2013, T-2- ja HT-2-toksiinien esiintyvyydestä viljassa ja viljatuotteissa (EUVL L 91, 3.4.2013, s. 12).

(13) Komission asetus (EU) 2017/644, annettu 5 päivänä huhtikuuta 2017, näytteenotto- ja määritysmenetelmistä tietyissä elintarvikkeissa olevien dioksiinien, dioksiinien kaltaisten PCB-yhdisteiden ja muiden kuin dioksiinien kaltaisten PCB-yhdisteiden pitoisuuksien tarkastusta varten sekä asetuksen (EU) N:o 589/2014 kumoamisesta (EUVL L 92, 6.4.2017, s. 9).

(14) Komission asetus (EU) 2017/2158, annettu 20 päivänä marraskuuta 2017, toimenpiteistä elintarvikkeiden akryyliamidipitoisuuden vähentämiseksi ja vertailuarvojen vahvistamiseksi (EUVL L 304, 21.11.2017, s. 24).